Córdoba, Sepanyol

Córdoba atau Cordova () ialah ibu kota serta bandar raya
wilayah Córdoba, Andalusia, selatan Sepanyol. Terletak di sebelah Sungai Guadalquivir pada 37.88° Utara, 4.77° Barat, bandar raya ini telah diasaskan oleh Claudius Marcellus dengan nama Corduba pada zaman Rom kuno. Pada tahun 2005, jumlah penduduknya adalah 321,164 orang.

Pada hari ini, bandar raya moden yang mempunyai saiz yang sederhana ini mengandungi banyak peringatan seni bina yang menarik tentang zaman ketika Cordoba merupakan sebuah ibu kota yang berkembang maju di bawah Khilafah Cordoba yang memerintah hampir seluruh Semenanjung Iberia. Dianggarkan bahawa Cordoba didiami sehingga 500,000 orang ketika itu, merupakan bandar raya yang kedua terbesar di dunia pada abad ke-10, selepas Byzantium.

Cordoba ialah tempat kelahiran empat orang ahli falsafah yang terkenal:
 Lucius Annaeus Seneca, seorang Rom yang tabah;
 Ibnu Rushd, seorang Islam
 Maimonides, seorang Yahudi
dan mungkin juga Abraham Cohen de Herrera. Cordoba juga merupakan tempat asal Lucan, seorang pemuisi Rom dan lebih terkini, beberapa pelukis flamenko, termasuk Paco Peña, Vicente Amigo, dan Joaquín Cortés.

Sejarah

Prasejarah dan antik

Pemerintahan Islam 

Córdoba ditawan pada tahun 711 oleh tentera Moor. Tidak seperti kota-kota Iberia yang lain, tiada peristiwa penyerahan diri ditandatangani dan ia ditawan dengan cara serbuan. Córdoba kemudian ditadbir secara terus di bawah pemerintahan Muslim. Para komander Moor menempatkan diri mereka dalam kota dan pada tahun 716 menjadikan ia sebagai sebuah ibu kota wilayah, yang mana tunduk di bawah kekuasaan khilafah Umayyah di Damsyik; dalam bahasa Arab ia dikenali sebagai قرطبة (Qurṭubah).

Kawasan-kawasan berbeza diagihkan di mana Gereja Saint Vincent dikongsi oleh penganut Kristian dan Islam, sehingga Masjid Cordoba mula dibina di tempat yang sama semasa pemerintahan Abd-ar-Rahman I. Abd al-Rahman membenarkan penganut Kristian untuk membina semula gereja mereka yang musnah membeli separuh Gereja St Vincent daripada pihak Kristian. Pada Mei 766, Cordoba telah dipilih sebagai ibu kota emiriah Muslim merdeka di al-Andalus, kemudian menjadi sebuah khilafah. Semasa zaman kegemilangan khilafah pada tahun 1000 AD, Córdoba didiami sehingga 500,000 penduduk, meskipun anggaran julat antara 350,000 hingga 1,000,000 orang. Pada kurun ke-10 dan ke-11, Córdoba merupakan salah sebuah kota paling maju di dunia selain memiliki pusat kebudayaan, politik, kewangan dan ekonomi yang maju. Masjid Besar Córdoba mula dibina semasa zaman ini. Selepas pertukaran pemerintaha, keadaan mula berubah dengan pantas. "Wizurai al-Mansur–pemerintah tidak rasmi al-Andalus bermula pada 976 sehingga 1002—telah membakar hampir kesemua buku-buku falsafah untuk membodek para ulama Moor; manakala yang selebihnya dijual atau musnah dalam perbalahan sesama sendiri tidak lama kemudian.

Reinhardt Dozy menulis:

Roger Collins menulis:

Walabagaimanapun, selepas kematian al-Mansur, pertikaian dalaman untuk merebut kuasa antara puak-puak berbeza telah menyebabkan kemusnahan Medina Azahara dan bangunan-bangunan menakjubkan yang lain di Córdoba. Kota ini mula merosot untuk dekad-dekad seterusnya dan selepas kejatuhan khilafah pada tahun 1031, Córdoba menjadi ibu kota bagi taifa republikan yang merdeka. Negara hayat pendek ini kemudian ditakluk oleh Al-Mu'tamid ibn Abbad, pemerintah dari Seville pada tahun 1070 sebelum dijatuhkan oleh Almoravid, dan kemudian oleh khilafah Almohad.

Semasa kejatuhan kota Cordoba, peranan sebagai ibu kota Muslim al-Andalus telah diberikan kepada Seville.

Sejarah moden 
Semasa zaman Reconquista Sepanyol, Córdoba telah ditawan oleh Raja Ferdinand III dari Castile pada 29 Jun 1236, selepas dikepung selama beberapa bulan. Kota ini dipecahkan kepada 14 colaciones, dan beberapa bangunan gereja baru telah dibina.

Kota ini terus merosot terutamanya selepas Zaman Pembaharuan. Pada kurun ke-18, jumlah penduduknya menurun kepada 20,000 orang. Jumlah penduduk dan keadaan ekonominya mula bertambah baik hanya bermula pada awal kurun ke-20.

Disebabkan kota ini memiliki banyak tapak-tapak warisan bersejarah, ia kemudian diistiharkan sebagai Tapak Warisan Dunia oleh UNESCO pada 17 Disember 1984. Kota ini juga mempunyai beberapa kawasan moden termasuk daerah Zoco dan stesen keretapi.

Kerajaan wilayah Junta de Andalucía untuk beberapa ketika telah mengkaji untuk membina sebuah Kawasan Metropolitan Córdoba yang mana akan terdiri daripada ibu kota ini sendiri, bandar Villafranca de Córdoba, Obejo, La Carlota, Villaharta, Villaviciosa, Almodóvar del Río dan Guadalcázar. Jumlah penduduk di kawasan ini adalah sekitar 351,000 orang.

Geologi

Suhu dan iklim

Infrastruktur

Bandar-bandar kembar

Rujukan

Sumber utama

Pautan luar 
 Infocordoba: Panduan orang dalam untuk lawatan Cordoba
 Cordoba24: Tarikan, hotel, restoran, dan kegiatan
 Laman web Castillosnet 
 Laman web Cordobapedia

Bandar di Sepanyol
Ibu kota khilafah